L 150/220
RO
Jurnalul Oficial al Uniunii Europene
9.6.2023
(b) reducerea contribuției Uniunii la emisiile de gaze cu efect de seră și la declinul biodiversității la nivel mondial.
(2) Sub rezerva dispozițiilor articolului 37 alineatul (3), prezentul regulament nu se aplică produselor relevante enumerate în anexa I și obținute înainte de data indicată la articolul 38 alineatul (1).
Articolul 2 Definiții În sensul prezentului regulament, se aplică următoarele definiții: 1.
„produse de bază relevante” înseamnă bovine, cacao, cafea, palmier pentru ulei, cauciuc, soia și lemn;
2.
„produse relevante” înseamnă produsele enumerate în anexa I care conțin, au fost hrănite sau au fost fabricate folosind produse de bază relevante;
3.
„defrișare” înseamnă conversia pădurilor în exploatații agricole, indiferent dacă este sau nu provocată de oameni;
4.
„pădure” înseamnă un teren care se întinde pe mai mult de 0,5 hectare, cu copaci mai înalți de 5 metri și cu o acoperire a coronamentului de peste 10 % sau cu copaci care pot atinge aceste praguri in situ, excluzând terenurile dedicate în mod predominant – unei utilizări agricole sau urbane;
5.
„utilizare agricolă” înseamnă utilizarea de terenuri în scopuri agricole, inclusiv pentru plantații agricole și suprafețele agricole scoase temporar din circuitul agricol, și pentru creșterea animalelor;
6.
„plantație agricolă” înseamnă terenuri cu arboreturi din sistemele de producție agricolă, precum plantațiile de pomi fructiferi, plantațiile de palmieri pentru ulei, livezile de măslini și sistemele agroforestiere în care culturile sunt crescute sub coronament; sunt incluse toate plantațiile de produse de bază relevante, altele decât lemnul; plantațiile agricole sunt excluse din definiția „pădurii”;
7.
„degradare a pădurilor” înseamnă modificări structurale ale suprafețelor împădurite care constau în transformarea: (a) pădurilor primare sau a pădurilor regenerate în mod natural în plantații forestiere sau în alte terenuri împă­ durite; sau (b) pădurilor primare în păduri plantate;
8.
„pădure primară” înseamnă pădure regenerată în mod natural de specii indigene de arbori, în care nu există indicii vizibile în mod clar ale activității umane, iar procesele ecologice nu sunt afectate în mod semnificativ;
9.
„pădure care se regenerează în mod natural” înseamnă o pădure compusă în principal din arbori, creată prin regenerare naturală; include oricare dintre următoarele: (a) păduri cu privire la care nu este posibil să se stabilească dacă sunt plantate sau regenerate în mod natural; (b) păduri cu un amestec de specii indigene de arbori regenerați în mod natural și arbori plantați sau însămânțați și în cadrul cărora se preconizează că arborii regenerați în mod natural vor constitui cea mai mare parte a arborilor în picioare la maturitatea arboretului; (c) crângurile de arbori creați inițial prin regenerare naturală; (d) arborii regenerați în mod natural din speciile introduse;
10. „pădure plantată” înseamnă o pădure formată în principal din arbori, creată prin plantare și/sau însămânțare deliberată, cu condiția să se preconizeze că arborii plantați sau însămânțați vor constitui mai mult de 50 % din arborii în picioare la maturitate; include crângurile de arbori care au fost plantați sau însămânțați inițial; 11. „plantație forestieră” înseamnă o pădure plantată care este gestionată intensiv și care, la plantare și la maturitatea arboretului, îndeplinește toate criteriile următoare: una sau două specii, clasă de vârstă omogenă și spațiere regulată; aceasta include plantațiile cu ciclu scurt de producție pentru lemn, fibre și energie și exclude pădurile plantate în scopul protejării sau al refacerii ecosistemelor, precum și pădurile create prin plantare sau însămânțare care, la maturitatea arboretului, seamănă sau se apropie de pădurile care se regenerează în mod natural;